Edició del curs gratuït d'Obediència Canina Urbana 2021
22 de juny de 2021

L'Eliana acollirà aquest pròxim mes de juliol un Curs gratuït d'Obediència Canina Urbana, amb l'objectiu de formar a ciutadans i ciutadanes i les seves mascotes en tècniques d'obediència i educació a fi de millorar la seva convivència social en la localitat.

El curs, que inclou un diploma acreditatiu d'assistència, està organitzat per CIM València, la protectora Modepran i l'associació Lliures, en col·laboració amb la Regidoria de Benestar Animal de l'Ajuntament de l'Eliana.

El curs arrencarà el dilluns 5 amb una sessió teòrica en Centre Sociocultural, de 9.30 a 14 hores, i continuarà els dilluns 12, 19 i 26 amb sessions pràctiques amb els cans al Jardí dels Taules. En aquesta ocasió, les sessions iniciaran a les 9.30 i finalitzaran a les 11 hores.

Les persones interessades a rebre més informació i realitzar les inscripcions poden contactar amb els telèfons 661 949 279 o 675 630 522.

Tal com ha explicat l'edil de Benestar Animal, Cristina Díaz, aquest curs permetrà a elianers i elianeres conèixer la psicologia canina, així com la normativa municipal que tot propietari o propietària ha d'aplicar. “Tot això amb l'objectiu final d'evitar problemes de convivència urbana i, sobretot, evitar abandons i maltractaments”, ha destacat.